|  |
| --- |
| **AKTI OPĆINSKE NAČELNICE:** |
|  |
| 1. Plan operativne primjene Programa aktivnosti u provedbi posebnih mjera zaštite  od požara od interesa za Republiku Hrvatsku u 2018. godini na području Općine  Gračac 1 |
|  |
| **AKTI OPĆINSKOG VIJEĆA:** |
|  |
| 1. Odluka o donošenju Programa raspolaganja poljoprivrednim zemljištem u  vlasništvu Republike Hrvatske za područje Općine Gračac 6 |
| 2. Odluka o izmjenama i dopunama Odluke o načinu pružanja javnih usluga  prikupljanja miješanog komunalnog otpada i biorazgradivog komunalnog otpada  na području Općine Gračac 7 |
| 3. Odluka o izboru ponuditelja 9 |

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**KLASA: 214-01/18-01/4**

**URBROJ: 2198/31-01-18-2**

**Gračac, 29. svibnja 2018. godine**

Na temelju članka 13., stavka 4. Zakona o zaštiti od požara („Narodne novine“, broj 92/10), Programa aktivnosti u provedbi posebnih mjera zaštite od požara od interesa za Republiku Hrvatske u 2018. godini („Narodne novine“, broj 28/18), članka 47. Statuta Općine Gračac („Službeni glasnik Zadarske županije“, broj 11/13), na prijedlog Stožera civilne zaštite Općine Gračaca, Općinska načelnica Općine Gračac dana 29. svibnja 2018. godine donosi

**P L A N**

**operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku**

**u 2018. godini**

**na području Općine Gračac**

I.

Ovim se Planom utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Općine Gračac u 2018. godini.

II.

Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2018. godini na području Općine Gračac (u nastavku teksta: Plan) temelji se na Programu aktivnosti u provedbi posebnih mjera zaštite od požara od interesa za Republiku Hrvatsku u 2018. godini u dijelu koji se odnosi na područje Općine Gračac kao jedinice lokalne samouprave.

Ovim se Planom vrši privremeno usklađenje svih bitnih odrednica i podataka iz Procjene i Plana ugroženosti od požara Općine Gračac temeljem iskustava stečenih od njihovog donošenja do donošenja ovog Plana.

III.

Temeljem Zakona o zaštiti od požara (NN, br. 92/10) Općina Gračac donijela je sljedeće akte:

1. Odluka o usvajanju Procjene ugroženosti od požara i tehnoloških eksplozija Općine Gračac, KLASA: 214-01/17-01/1, URBROJ: 2198/31-02-17-3, od 09. ožujka 2017. godine.
2. Odluka o donošenju Plana zaštite od požara za Općinu Gračac, KLASA: 214-01/17-01/1, URBROJ: 2198/31-02-17-2, od 09. ožujka 2017. godine.

IV.

Na području Općine Gračac djeluje JVP Gračac, DVD Gračac i DVD Srb, kao nositelji vatrogastva na području Općine Gračac.

V.

U gašenju velikih požara, kao zapovjedno mjesto kod zapovijedanja i koordinacije pri gašenju velikih požara od strane Županije, na prijedlog Općine Gračac, određene su prostorije JVP-a Gračac.

Ukoliko situacija zahtjeva, mogu se koristiti i uredi Mjesnog odbora Srb.

VI.

Radi omogućavanja normalnog kretanja vatrogasnim vozilima u šumskim područjima potrebno je izvršiti kontrolu prohodnosti a što će izvršiti JVP Gračac, i po potrebi će se putem drugih osoba izvršiti uklanjanje raslinja uz šumske putove na problematičnim dijelovima.

O provedenoj kontroli JVP Gračac podnosi izvješće općinskoj načelnici.

VII.

Na osnovu Plana zaštite šuma od požara, Šumarija Gračac vršit će motrenje i autoophodnju u vremenu od 01.06. do 15.09. 2018. godine.

VIII.

Komunalni redar Općine Gračac utvrditi će tzv. divlja odlagališta otpada, i povremenom kontrolom ustanovljavati novonastala divlja odlagališta otpada, i sukladno financijskim mogućnostima Općine Gračaca ista sanirati.

Izvješće o stanju divljih odlagališta otpada podnosi se općinskoj načelnici.

IX.

Posebnu pozornost posvetiti privremenom odlagalištu „Stražbenica“ koje se nalazi na području Općine Gračac, kojim gospodari Gračac Čistoća d.o.o. iz Gračaca, radi smanjivanja mogućnosti nastanka požara na deponiju, i njegova eventualnog širenja na područje Općine Gračaca.

X.

Za ljetnu požarnu sezonu 2018. godine pored JVP Gračac sa 22 operativna djelatnika, dodatno će se angažirati 8 vatrogasaca u DVD Gračac i 4 u DVD Srb.

XI.

Općina Gračac je osigurala u Proračunu Općine Gračac za 2018. godinu 3.464.984,00 kn za financiranje rada JVP Gračac i 201.000,00 za financiranje Vatrogasne zajednice Gračac, kao nositelje vatrogastva na području Općine Gračaca.

XII.

Zadužuje se, zapovjednik Vatrogasne zajednice Općine Gračac, da utvrdi stanje vozila, opreme i tehnike te izradi prijedlog popravaka/sanacije vatrogasne opreme s detaljnim obrazloženjem te isti dostavi Općini Gračac, PUZS Zadar i županijskom vatrogasnom zapovjedniku, radi uvida u stanje vatrogasne opreme i uvida u potrebu nabavke druge najnužnije vatrogasne opreme.

XIII.

Osoba zadužena za koordinaciju provedbe ovog Plana za Općinu Gračac je zamjenik Općinske načelnice, koji je ujedno i načelnik Stožera civilne zaštite Općine Gračac.

XIV.

Ovaj Plan stupa na snagu dan nakon objave u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 320-02/18-01/15**

**URBROJ: 2198/31-02-18-38**

**Gračac, 6. lipnja 2018. g.**

Na temelju članka 29. Zakona o poljoprivrednom zemljištu (“Narodne novine” br. 20/18) i članka 32. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ 1/18), Općinsko vijeće Općine Gračac, na 7. sjednici održanoj 06. lipnja 2018. godine d o n o s i

**Odluku**

**o donošenju Programa raspolaganja poljoprivrednim zemljištem u**

**vlasništvu Republike Hrvatske za područje Općine Gračac**

**Članak 1.**

Ovom Odlukom donosi se Program raspolaganja poljoprivrednim zemljištem u vlasništvu Republike Hrvatske za područje Općine Gračac, koji se prilaže ovoj Odluci, a utvrđen je na obrascu Programa te tablici prikaza raspolaganja po katastarskim česticama i oblicima raspolaganja.

**Članak 2.**

Ova Odluka objavit će se u „Službenom glasniku Općine Gračac“, a stupa na snagu danom donošenja.

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 351-01/18-01/1**

**URBROJ: 2198/31-02-18-3**

**U Gračacu, 6. lipnja 2018. g.**

Na temelju članka 30. stavak 7. Zakona o održivom gospodarenju otpadom („Narodne novine“ 94/13 i 73/17), članka 4. Uredbe o gospodarenju komunalnim otpadom („Narodne novine“ 50/17), članka 32. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ 1/18), Općinsko vijeće Općine Gračac, na 7. sjednici održanoj 06. lipnja 2018. godine d o n o s i

**ODLUKU O IZMJENAMA I DOPUNAMA**

**ODLUKE O NAČINU PRUŽANJA JAVNIH USLUGA**

**PRIKUPLJANJA MIJEŠANOG**

**KOMUNALNOG OTPADA I BIORAZGRADIVOG**

**KOMUNALNOG OTPADA**

**NA PODRUČJU OPĆINE GRAČAC**

**Članak 1.**

U Odluci o načinu pružanja javnih usluga prikupljanja miješanog komualnog otpada i biorazgradivog komunalnog otpada na području Općine Gračac („Službeni glasnik Općine Gračac“ broj 1/2018.) članak 12. mijenja se i glasi:

**„Članak 12.**

Standardne veličine spremnika za sakupljanje komunalnog otpada putem kojih Davatelj usluge može vršiti primopredaju otpada su: 60 litara, 80 litara, 120 litara, 240 litara, 360 litara, 770 litara, 1.100 litara, 5.000 litara, 7.000 litara.

Standardni spremnici omogućuju pražnjenje spremnika komunalnim vozilima sa sustavima za podizanje spremnika.

Za dodatno sakupljanje miješanog komunalnog otpada, biorazgradivog komunalnog otpada i odvojeno sakupljanje otpada koriste se spremnici - plastične vreće od 80 litara i 120 litara te spremnici od 80 litara, 120 litara, 240 litara, 360 litara, 770 litara i 1.100 litara i to : plavi spremnici za odvojeno prikupljanje papira, žuti spremnici za odvojeno prikupljanje plastike, crni spremnici za odvojeno prikupljanje metala i zeleni spremnici za odvojeno prikupljanje stakla. Korisnik usluge ima ograničen izbor veličine spremnika uz uvažavanje broja članova kućanstva i načina korištenja građevine sukladno cjeniku usluga.

Tekstil se odvojeno prikuplja u odgovarajućim metalnim spremnicima od 1,0 m3 i 1,5 m3 na javnim površinama, zelenim otocima, u reciklažnom dvorištu i mobilnom reciklažnom dvorištu.“

**Članak 2.**

Ova Odluka stupa na snagu dan nakon objave u „Službenom Glasniku Općine Gračac“.

**PREDSJEDNIK**

**Tadija Šišić, dipl. iur.**

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: UP/I- 406-01/18-01/1**

**URBROJ: 2198/31-02-18-9**

**Gračac, 6. lipnja 2018. godine**

Na temelju članka 15. Zakona o komunalnom gospodarstvu («Narodne novine» 36/95, 109/95- uredba, 70/97, 128/99, 57/00, 129/00, 59/01, 26/03- pročišćeni tekst, 82/04, 110/04- uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15), te članka 32. Statuta Općine Gračac («Službeni glasnik Zadarske županije» 11/13, “Službeni glasnik Općine Gračac” 1/18), članka 21. do 30. Odluke o komunalnim djelatnostima na području Općine Gračac („Službeni glasnik Zadarske županije“ broj 15/13, „Službeni glasnik Općine Gračac“ 4/15), a na temelju Zapisnika o pregledu i ocjeni ponuda Povjerenstva za provedbu postupka prikupljanja ponuda u predmetu: Povjeravanje obavljanja komunalnih poslova održavanja javne rasvjete i prigodnog ukrašavanja na objektima i uređajima javne rasvjete na području Općine Gračac na temelju pisanog ugovora na vrijeme od četiri (4) godine, KLASA: UP/I-406-01/18-01/1, URBROJ: 2198/31-01-18-8, od 22. svibnja 2018.godine, Općinsko vijeće Općine Gračac na svojoj 7. sjednici održanoj 6. lipnja 2018. godine d o n o s i

**O D L U K U**

**O IZBORU PONUDITELJA**

1. Kao najpovoljnija ponuda u postupku prikupljanja ponuda za Povjeravanje obavljanja komunalnih poslova održavanja javne rasvjete i prigodnog ukrašavanja na objektima i uređajima javne rasvjete na području Općine Gračac na temelju pisanog ugovora na vrijeme od četiri (4) godine odabrana je ponuda:

|  |  |
| --- | --- |
| PODACI O ODABRANOM PONUDITELJU | OPIS |
| Naziv | PECTUS d.o.o. |
| Sjedište | Mrdeže 7, 22205 Perković, OIB: 57765786658, MB: 01596896 |
| Cijena ponude (bez PDV) utvrđena na temelju jediničnih cijena pojedinih vrsta radova iz natječajnog Troškovnika | 170.966,50 kuna |
| Cijena ponude (s PDV) utvrđena na temelju jediničnih cijena pojedinačnih vrsta radova iz natječajnog Troškovnika | 213.708,13 kuna |

**O b r a z l o ž e n j e**

|  |  |
| --- | --- |
| NAZIV | OPIS |
| 1. NARUČITELJ |  |
| I. Naziv | Općina Gračac |
| II. Sjedište | 23 440 Gračac, Park sv. Jurja 1 |
| III. Matični broj | 2543656 |
| IV. OIB | 46944306133 |
| 2. PODACI O POSTUPKU |  |
| I. Vrsta postupka | Postupak prikupljanja ponuda za povjeravanje obavljanja komunalnih poslova održavanja javne rasvjete i prigodnog ukrašavanja na objektima i uređajima javne rasvjete na području Općine Gračac na temelju pisanog ugovora na vrijeme od četiri (4) godine. Poziv na dostavu ponuda je objavljen u Zadarskom listu dana 22.03.2018. godine i na službenim internetskim stranicama Općine Gračac [www.gracac.hr](http://www.gracac.hr) neizmijenjenog sadržaja 22.03.2018. godine. Natječajna dokumentacija uz Poziv je objavljena dana  23.03.2018. godine na službenim internetskim stranicama Općine Gračac  [www.gracac.hr](http://www.gracac.hr). Poziv je upućen na najmanje tri gospodarska subjekta izravnim pozivom. |
| II. Način provođenja postupka | Postupak prikupljanja ponuda |
| III. Zakonska osnova | Na temelju članka 15. Zakona o komunalnom gospodarstvu («Narodne novine» 36/95, 109/95- uredba, 70/97, 128/99, 57/00, 129/00, 59/01, 26/03- pročišćeni tekst, 82/04, 110/04- uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15), te članka 32. Statuta Općine Gračac («Službeni glasnik Zadarske županije» 11/13, “Službeni glasnik Općine Gračac” 1/18), članka 21. do članka 30. Odluke o komunalnim djelatnostima na području Općine Gračac („Službeni glasnik Zadarske županije“ broj 15/13, „Službeni glasnik Općine Gračac“ 4/15). |
| IV. Predmet postupka | Povjeravanje obavljanja komunalnih poslova održavanja javne rasvjete i prigodnog ukrašavanja na objektima i uređajima javne rasvjete na području Općine Gračac na temelju pisanog ugovora na vrijeme od četiri (4) godine |
| V. Planirana vrijednost | Sukladno Programu održavanja komunalne infrastrukture Općine Gračac za 2018.,2019.,2020.,2021. i 2022. godinu |
| PODACI O NABAVI |  |
| I. Broj zaprimljenih ponuda za cjelokupan predmet nabave | 2 (dvije) ponude:   1. PECTUS d.o.o., Mrdeže 7, 22205 Perković; Adresa sjedišta: Mrdeže 7, 22205 Perković   Datum i način dostave ponude:  23.04.2018. u 10,10 sati, osobnom  dostavom   1. MARZES d.o.o., Trogirska 3, 22203 Rogoznica;   Adresa sjedišta: Trogirska 3, 22203  Rogoznica  Datum i način dostave ponude:  23.04.2018. u 11:20 sati, osobnom  dostavom |

Uvidom u dostavljenu, ponudu u postupku prikupljanja ponuda, prihvatljivom i prikladnom ponudom s prihvatljivim jediničnim cijenama i zadovoljavajućim brojem od 54 bodova od ukupno mogućih 55 bodova prema kriterijima za ocjenjivanje ocijenjen je „PECTUS“ d.o.o., Mrdeže 7, 22205 Perković te je na temelju članka 21. do članka 30. Odluke o komunalnim djelatnostima na području Općine Gračac („Službeni glasnik Zadarske županije“ broj 15/13, „Službeni glasnik Općine Gračac“ 4/15) odabrana kao ponuda koja odgovara svim potrebama naručitelja Općine Gračac. Temeljem iznijetog, Općinsko vijeće Općine Gračac odlučilo je kao u izreci ove Odluke.

**POUKA O PRAVNOM LIJEKU**

## Sukladno članku 15. stavak 7. Zakona o komunalnom gospodarstvu („Narodne Novine“ br. 36/95, 109/95-uredba, 70/97, 128/99, 57/00, 129/00, 59/01, 26/03-pročišćeni tekst, 82/04, 110/04-uredba, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15) protiv ove Odluke žalba nije do­puštena, već se može pokrenuti upravni spor podnošenjem tužbe Upravnom sudu, u roku od 30 dana od dana dostave ove Odluke.

**PREDSJEDNIK:**

**Tadija Šišić, dipl. iur.**

Dostaviti:

1. PECTUS d.o.o., Mrdeže 7, 22 205 Perković

2. MARZES d.o.o., Trogirska 3, 22203 Rogoznica

3. Općinsko vijeće - ovdje

4. Pismohrana- ovdje

|  |
| --- |
| "Službeni glasnik Općine Gračac» - Službeno glasilo Općine Gračac  Izdavač: Općina Gračac  Uredništvo: Nataša Turbić, Bojana Fumić, Sandra Kukić  Gračac, Park sv. Jurja 1, 23440 Gračac, telefon 023/773-007  Službeni glasnik objavljuje se i na: [**www.gracac.hr**](http://www.gracac.hr)  Broj tiskanih primjeraka: 30 |